กรมโรงงานคุยฟุ้งลั่นทุ่ง
11 เดือนแห่ขอเปิดกิจการ 4.89 แสนล้าน,นายพสุ โลหารชุน อธิบดีกรมโรงงานอุตสาหกรรม (กรอ.) เปิดเผยว่า ในช่วง 11 เดือนของปี 57 มีโรงงานที่ได้รับอนุญาตให้เปิดกิจการใหม่ 4,252 แห่ง และมีโรงงานที่ขออนุญาตขยายกิจการเพิ่มเติม 720 แห่ง มูลค่าการลงทุนรวม 489,000 ล้านบาท เพิ่มขึ้น 7.84% จากช่วงเดียวกันของปีก่อน มูลค่า 451,000 ล้านบาท โดยจำนวนนี้มาจากยอดประกอบกิจการใหม่มูลค่า 325,000 ล้านบาท ลดลงจากช่วงเดียวกันของปีก่อน 8.55% มูลค่า 355,000 ล้านบาท และยอดการลงทุนที่ขอขยายกิจการ 720 แห่ง รวมมูลค่า 193,000 ล้านบาท เพิ่มขึ้น 58.32% จากปีก่อน,สำหรับอุตสาหกรรมที่ขยายกิจการใหม่ 3 อันดับแรก คือ อุตสาหกรรมอาหาร พลาสติก และการผลิตผลิตภัณฑ์จากพืช และสาเหตุที่ทำให้มูลค่าเงินลงทุนเฉพาะเดือน พ.ย. ที่ผ่านมาเพิ่มสูงขึ้นมาก เนื่องจากมีโรงงานน้ำตาลทรายที่ กรอ.ได้ออกใบอนุญาตให้ขยายกิจการได้ วงเงินลงทุนสูงถึง 9,971 ล้านบาท นอกจากนี้ยังมีโรงไฟฟ้าพลังงานลมที่ขยายกิจการเพิ่มอีก 8,692 ล้านบาท และยังมีโรงไฟฟ้าขนาดกำลังการผลิต 2-8 เมกะวัตต์ ที่อยู่ระหว่างการพิจารณาอนุญาตอีก 12 โรง หากได้รับใบอนุญาตให้ประกอบกิจการใหม่ภายในเดือน ธ.ค.นี้ ก็จะทำให้มีเงินทุนรวมอีก 4,000 ล้านบาท ถือว่าทำให้มูลค่าเงินลงทุนในการประกอบและขยายกิจการใหม่ปีนี้ทะลุ 500,000 ล้านบาท หรือเพิ่มขึ้นจากปีก่อนหน้าประมาณ 5% ขณะที่ยอดขอยกเลิกกิจการโรงงานอุตสาหกรรม จำนวน 1,436 แห่ง มูลค่า 29,700 ล้านบาท โดยกิจการที่ยกเลิกส่วนใหญ่อยู่ในกลุ่มกิจการผลิตชิ้นส่วนยานยนต์ และอุปกรณ์ 138 กิจการ กิจการผลิตเครื่องเรือนและเครื่องตกแต่งจากไม้ 132 กิจการ กิจการผลิตภัณฑ์คอนกรีตและซีเมนต์ 82 กิจการ และกิจการขุดลอกดินทราย 73 กิจการ เป็นต้น.
นายพสุ โลหารชุน อธิบดีกรมโรงงานอุตสาหกรรม (กรอ.) เปิดเผยว่า ในช่วง 11 เดือนของปี 57 มีโรงงานที่ได้รับอนุญาตให้เปิดกิจการใหม่ 4,252 แห่ง และมีโรงงานที่ขออนุญาตขยายกิจการเพิ่มเติม 720 แห่ง
พสุ โลหารชุน,กรมโรงงานอุตสาหกรรม,โรงงาน,เปิดกิจการใหม่,ขยายกิจการ